
Cyber-fantasma din clubul FumP 


Îşi dădu seama că jointul era mai puternic decat tot ce incercase 
vreodată. Simţi nevoia să se aşeze. Dar unde? Privi in jur cu sentimentul tot 
mai apăsător că trăieşte un vis halucinant. Luminile laserelor desenau figuri 
fulgerătoare pe chipurile extatice ale dansatorilor. Pădurea mainilor ridicate, 
beţia sunetului şi a luminii, agitația dansului dezlănţuit nu-i ofereau nici cea 
mai mică şansă de a descoperi vreun loc ferit. Fiecare centimetru era saturat 
de trupuri scufundate in fumul strălucitor ale cărui unduiri inchipuiau valuri 
albastre incununate cu o spumă verde-smaragd. Căutand disperat o scăpare 
văzu, pentru prima dată, fantasma. 


Se ridica deasupra intregii săli precum ciuperca unei explozii nucleare 
asupra ținuturilor devastate. Avea un chip rece, conturat din lumini ionizate, o 
privire dominatoare şi o frumuseţe crudă, menită să producă suferinţă. Pe 
obraji i se intretăiau mii de firişoare luminoase in timp ce ochii străluceau 
mocnit, ca doi tăciuni, colorați in culorile curcubeului. Era exact ca şi cum toate 
flashurile lansate la secundă prin fantele inguste ale instalaţiilor s-ar fi impletit 
intr-o țesătură fină in pupilele creaturii. Gatul prelung şi oceanul de raze care-i 
impodobeau chipul ii dădeau o infăţişare volatilă. Oricat ai fi vrut să o fixezi cu 
privirea spre a ţi-o reaminti oarecand nu ai fi reuşit niciodată. Milioane de şerpi 
fosforescenţi se intalneau unindu-se şi incercand totodată să se smulgă din 
formula acestui chip halucinant. Cand spectrul işi intorcea capul deasupra sălii, 
aproape de tavanul inalt, părul luminos se mişca alcătuind cu varfurile firelor 
şiruri de cuvinte neinţelese. Atras - deşi deopotrivă uluit şi ingrozit - de viziune, 
Max fixa hipnotizat şirurile nesfarşite de cuvinte. Işi dădu seama că erau semne 
străvechi, grafeme asemănătoare celor din manualul de limbă sanskrită. Privea 
fără să clipească, tarat de curentul dansatorilor dezlănţuiţi in mijlocul căruia 
căuta să-şi găsească echilibrul. Muzica se estompa in timp ce concentrarea sa 
asupra acelor şiruri telegrafice creştea nemăsurat. Simţi cum pătrunde in vechi 


incantaţii, blesteme cutremurătoare menite să clatine crugul lumii intregi. O 


groază care ii ingheţa şira spinării se revărsă, nestăvilită, asupra-i. Dar asta nu 


era nimic. Simţi cu adevărat ce inseamnă frica atunci cand ea il privi. 


Işi roti incet capul spre el fixandu-l cu ochii săi multicolori. Firele de 
păr se regrupară in noi şi noi incantaţii, mişcandu-se asemenea unor şerpi 
antrenați in stranii dansuri hipnotice. Intreaga coroană capilară se transformă 
intr-o valvătaie in mijlocul căreia se desluşeau litere incandescente de foc. 
Simţi cum toate acele cuvinte erau transferate printr-o magistrală a cărei 
viteză depăşea orice inchipuire in creierul său incins de joint. Indrăzni să se 
mişte pentru prima dată. Scutură puternic din cap, dintr-o parte in alta, 
strangand ochii energic. Acolo era campul de luptă. Ochii. Erau singura graniţă 
ce stăvilea posesiunea. Deşi nu inţelegea acele cuvinte intuia că ele nu 
trebuiau să-l pătrundă, să-i cotropească creierii şi sufletul. Cu o mişcare bruscă, 
contorsionată, se aruncă in lateral plonjand fără ezitare printre dansatorii 
dezlănţuiţi. Işi simţi căderea ca pe o mişcare in care corpul, configurat dintr-o 
masă imensă de particule minuscule, incepu să se deplaseze in direcţia dictată 
de rămăşiţele propriei voințe turmentate abia la cateva secunde după ce 
lăuntrul său zbuciumat porni in direcţia descendentă. Contactul cu podeaua 
lucioasă de carbon veni ca o binecuvantare. Mulțimea din jur il proteja de 
privirea ingrozitorului spectru. Se ghemui intre picioarele dansatorilor frenetici 
şi incercă să gandească ţinandu-şi capul strans in palme. Işi căuta, cu ultimele 
resturi de luciditate, scăparea. Deşi jointul ii transformase creierul intr-o oală 
sub presiune, intuia o putere, dincolo de celulele sale neuronale, care il putea 
salva. După cateva minute prelungi deschise ochii răsucindu-se spre dreapta. 
Se simţea privit. 


Un copil apărut de nu se ştie unde stătea nemişcat urmărindu-l. Ochii 
mari, căprui, faţa albă, trăsăturile serioase, părul castaniu din care se 
desprindeau caţiva carlionţi ce-i atarnau rebeli deasupra frunţii, de fapt 
intreaga infăţişare a puştiului ii transmiteau un sentiment liniştitor. II contraria 
doar atemporalitatea acestuia. Ştia că este un copil, dar unul surprinzător de 
matur, impărtăşind ceva din aerul unui bătran inţelept dintr-o acuarelă de Ma 
Lin. Desculţ, imbrăcat simplu, cu o pereche de jeanşi deasupra cărora purta o 
cămaşă de panză albă legată cu un şnur auriu la gat, părea o fiinţă din altă 


lume. Nimic din jur nu putea să-l atingă, să-l tulbure. Dansatorii il ocoleau 


inexplicabil, in ciuda dansului trance care le adormise simţurile intr-atat incat 
nu mai percepeau nimic, nici măcar izbiturile trupurilor moi, gelatinoase, de 
meduze prinse in valtoarea furtunii. Cu o voce subţire, clară, ii spuse atat: 
„Urmează-mă”. Max prinse ezitant mana fină a băieţelului al cărui zambet il 
convinse că are de-a face cu un prieten. Se ridică incet, dar rămase ghemuit de 
teama spectrului luminiscent; cu paşi ezitanţi porni pe urmele micii sale 
călăuze. Nu avea curajul să ridice privirea fixand cu obstinaţie podeaua 
lucioasă. După caţiva paşi simţi cum bajbaie cu mana in gol. Ridicand privirea 
constată stupefiat că puştiul dispăruse la fel de imprevizibil cum apăruse. Dar 
acum ieşirea din labirintul arenei ii apăru in faţa ochilor cu toată claritatea. 
Inaintea lui se intindea acea parte a sălii unde grupuri răzlețe consumau 
băuturi sofisticate, invăluiţi in tentaculele aburilor narcotici, in imediata 
apropiere a garderobei şi toaletelor. Era locul unde se făcea „incălzirea”, cum 
obişnuia să spună Eddy B. Inainte de a trece prin uşa care se deschise, 
silenţioasă, sub comanda invizibilă a fasciculului opto-electronic, mai privi o 
dată fantasma cybernetică. Era acolo, rotindu-şi furioasă privirea in toate 
direcţiile. II căuta pe el, Max, Maximus Montague. 


Nimeri in baia fetelor. Cateva tinere işi fardau chipurile marcate de 
efectele jointurilor. Nu-l privi niciuna. In atmosfera clubului FumP era ceva 
obişnuit ca unii dintre clienţi să confunde toaletele destinate bărbaţilor cu cele 
ale femeilor. Şi invers. Singurul moment cand ii acordară ceva mai multă 
atenţie fu atunci cand ridică brusc geamul-ghilotină. Sări. Marginea pantofului 
stang rămase pentru o clipă prinsă de rama geamului, făcandu-l să ţopăie intr- 
un singur picior bătand aerul cu braţele spre a-şi căuta echilibrul. Cand işi 
eliberă membrul captiv se poticni parcurgand caţiva paşi cu capul inainte. 
Genunchiul drept impiedică prăbuşirea. Se ridică simțind o durere surdă, 
usturătoare, pe care reuşi să o ignore avantandu-se intr-un sprint frenetic. Coti 
brusc la dreapta. Ajuns in aleea Dawson frica il cuprinse din nou. După caţiva 
metri se opri lipindu-se cu spatele de zid. Gafaia sălbatic. Dacă il va urmări? 
Dacă işi va trimite acoliţii după el? Şocat de grozăvia gandurilor sale se lăsă pe 
vine frecandu-şi fruntea şi tamplele. Işi cuprinse capul in palme şi stătu aşa 
cateva clipe prelungi. Cine? De ce să-l urmărească? Ce acoliţi? Ce se intampla 
cu el? O senzaţie de vomă tot mai consistentă urcă din stomac spre gura-i mai 


uscată decat pustiul Llano Estacado. Privi cu ochi tulburi maşinile de pe strada 


Chapel Hill, spre care dădea artera din spatele clubului, unde incă mai stătea 
ghemuit. Trebuia să schimbe ceva. Se ridică in picioare cu un gest hotărat, ca 
şi cum ar fi dorit să anuleze dintr-o singură mişcare efectele drogului. Incercă 
să meargă cu pas egal, cat mai degajat. Cand işi dădu seama că cimentul pe 
care călca, zidurile, stalpii şi tot ceea ce-l inconjura pendula in largi valuri in 
jurul său, realiză că lungul extaz abia incepuse. Tremura din tot corpul. Cu o şi 
mai mare hotărare bătu aerul cu mainile alungand stoluri de lilieci nevăzuţi. Işi 
scutură din nou capul cu violenţă aşa cum făcuse in inima arenei de dans. 
Clătinandu-se ajunse pe Chapel Hill, in apropierea parcării de langă 
restaurantul chinezesc. Simţi ceva straniu, ca şi cum o parte din făptura sa 
interioară s-ar fi trezit şi ar fi luptat din răsputeri să-l smulgă de sub efectele 
jointului. Degeaba. Doza fusese uriaşă. Cum de se intamplase aşa? Jim Ţepuşă, 
furnizorul obişnuit, era cunoscut pentru zgarcenia sa in privinţa dozelor. Mai 
bine şi-ar fi tăiat o mană decat să vandă ceva „substanţă” in plus vreunui 
client. Şi totuşi se intamplase... 


Drumul din acea noapte a fost lung. Se temea să oprească un taxi 
după ce văzu un şofer care, ingrozitor lucru, părea a avea in loc de ochi doi 
tăciuni aprinşi, incandescenţi, asemenea fantasmei. Dacă acoliţii ii intindeau o 
cursa? Care acoliţi? Cu asemenea intrebări in minte rătăci ore intregi pe 
drumuri dosnice, sărind garduri şi străbătand terenurile de golf din apropierea 
şoselei 751. Cădea şi se ridica ca şi cum un arc bine răsucit il obliga să meargă 
inainte, fără să se oprească, cu paşi sacadaţi, egali. Se şi rătăci de cateva ori, 
insă acel dublu treaz din lăuntrul său il călăuzi fără greş, scoţandu-l chiar in 
faţa benzinăriei Handee Hugo. Ultima bucată a traseului era limpede. După 
calculele sale erau cam 24-25 kilometri de la club pană in zona rezidenţială 
„Church Farm”. De la benzinărie mai avea de parcurs doar doi. Cand zorii mijiră 
simţi cum spaima din suflet incepe să-şi piardă puterea. Propriul chip, care 
pană in acel moment rămase crispat, exact ca in clipa cand intalnise privirea 
spectrului ce incercase să-i inoculeze in inimă acele incantaţii ingrozitoare, i se 
destinse. Işi rotunji buzele in forma unui zambet larg. Repetă gestul. In timpul 
acestor exerciţii de mimică facială văzu strada izbăvitoare - Joshua Glenn - 
unde locuinţa mătuşii sale il aştepta cu lumina de veghe aprinsă. Insă mai văzu 
ceva. Neaşteptat. Un tanăr, sprijinit de peretele lateral al dulapului metalic 
unde se aflau, aliniate, căsuţele poştale. O prezenţă neobişnuită pentru ora şi 


locul acela, intr-o zonă rezidenţială de clasă medie, liniştită, unde toţi ii 
cunoşteau pe toţi. Nemişcat ca o statuie, cu gluga trasă deasupra capului, 
ţinandu-şi ambele maini ascunse in buzunarele largi părea că doarme intr-o 
neverosimilă poziţie verticală. Frica se instăpani din nou asupra sufletului său 
tulburat. Nu indrăznea să facă nici cea mai uşoară mişcare. Două lacrimi 
izvorate din ochii ce uitară să clipească i se prelinseră pe chipul crispat. Nu 
inţelegea nimic. Va fi oare capturat? Franturi din dialogurile sale cu Moira, cu 
Anselm, cu Vladimir se combinau intr-un vartej ce se ridica tumultuos din 
ungherele memoriei sale adanci. Ceva ca un soi de rugăciune (către cine?) se 
iscă in mintea sa cerşind ajutor. Spera ca o maşină, un vecin sau măcar o 
pisică să treacă prin preajmă spulberandu-i angoasa. De această dată il ajutară 
propriile limite fizice. Corpul inţepenit nu-i mai asculta comenzile. Obosit, 
alunecă in genunchi. Rămase cateva clipe astfel, apoi incepu să spere că va 
depăşi, din nou, marea spaimă. O adiere de vant ii răcori fruntea umezită de 
transpiraţia rece. Brusc, se ridică. Bunul său prieten, acel misterios, de nenumit 
dublu interior il impinse ca un arc. Fără să mai gandească nimic porni. Cu un 
curaj nebun, pe care credea că-l epuizase in incercarea sa de a scăpa de 
spectrul din clubul FumP, trecu pe langă strania prezenţă. Preţ de o clipă se 
simţi stupid. Un singur gest al Pelerinului ii arătă că se inşelase. Exact in 
momentul cand il depăşea, acesta se intoarse şi rosti cu o voce inceată, fără 
accent, şapte cuvinte: „Domnule, aveţi un mesaj. Veţi vedea nevăzutul”. Cu o 
mişcare uşoară ii atinse fruntea apoi se intoarse şi dispăru după primul colţ. 
Max continuă să meargă inerţial, alb de spaimă, golit de ganduri, revăzand pe 
ecranul interior al propriei imaginaţii un singur lucru: mişcarea necunoscutului 
care intindea mana spre a-i atinge fruntea. In mii de reluări, iar şi iar, aceeaşi 


succesiune de imagini. Atat. Nu-şi va aminti niciodată cum intrase in casă. 


Capitolul Il 


Divina com.mediQ 


* Pro-Scris 2-3 / 2009 
* Pro-Ton 


Autor: 


Mar, 23/06/2009 - 21:35 | Robert Lazu 


(continuare a capitolului 1: Cyber-fantasma din clubul FumP) 


Capitolul Il 
PRIMUL VIS. MESAJUL 


Adormi îmbrăcat. Navigând în oceanul viselor i se părea că sunetele 
muzicii din clubul FumP răzbat continuu inundându-l. Vedea luminile laserelor 
mişcându-se ritmic şi desenând personaje indescifrabile. Îi plăcea să privească 
frenezia dansatorilor ce-şi legănau mâinile avântate spre tavanul nedesluşit al 
arenei. Efectele luminoase îi captau atenţia fascinându-l. Coşmarul începu în 
momentul în care urmări liniile fotonice şerpuitoare până la sursa lor. Emisfera 
luminoasă din mijlocul sălii era, de fapt, creştetul giganticei fantasme. Îl căuta 
cu privirea. Nu avea nici o îndoială: el, Maximus Montague, era ţinta. De o 
frumuseţe sălbatică, chipul spectrului era acum colorat puternic în roşu. Un 
roşu strident, obositor, străbătut când şi când de linii galben-portocalii, 
incandescente. Îşi dădu seama că mâinile dansatorilor erau, de fapt, înlănţuite 
de fulgerele  laserelor. Unite în semne misterioase figurau neîncetat 
descântecele care-l îngroziră de la prima vedere. Frica sa ajunse la paroxism 
atunci când înţelese că nu putea face nimic. Nu putea să se arunce la pământ, 
nu putea să-şi scuture capul sau să se întoarcă. Nici să închidă ochii. Pentru că 
nu mai avea un corp căruia să-i transmită asemenea comenzi. Visul nu-i oferea 
acest privilegiu. Era ca şi cum o uriaşă panoramă se deschidea în faţa unor ochi 


fără pupilă, fără iris, fără contur. Pur şi simplu vedea. El însuşi era privirea. 


În mijlocul angoasei veni, neaşteptată, izbăvirea. Deasupra întregii 
privelişti se ivi - a doua oară - copilul care-l călăuzise spre ieşirea din club. 
Acelaşi chip inocent, atemporal, îl privea dominând haosul clubului. O simplă 


atingere a mânii sale micuţe îl eliberă de coşmar. 


Când se trezi nu-i veni să creadă. Dormea de aproape trei zile, fără nici o 


concesie faţă de nevoile fireşti ale organismului. Se repezi la toaletă sub 


impulsul necesităţii. Simţi o uşoară ameţeală care îl domina tulburându-i 
vederea. În partea stângă a câmpului său vizual dansau mii de steluțe albe, 
exact ca în zilele când lucra în exces. Se aşeză pe marginea vanei căutând să- 
şi recapete o stare cât mai echilibrată. Privi în jur recapitulând ordinea 
obiectelor. Se umplu de prezenţa banalităţii, a umilelor ustensile domestice ce 
mobilau încăperea igienică. După un răstimp se ridică şi merse spre duş. Se 
lăsă biciuit prelung de undele răcoritoare. Potrivi cu grijă temperatura, cât mai 
apropiată de starea călduţă a apei, aşa cum îi plăcea dintotdeauna. Niciodată 
nu fusese un prieten al temperaturilor ridicate; prefera iarna, eventual toamna, 
dar nu vara; nu mânca decât hrană rece. Nici la duş nu făcea o excepţie. Nu 
suporta băile fierbinţi, iar ideea de saună îi provoca frisoane de dezgust. După 
un sfert de oră petrecut sub jeturile apei văratice, dispoziţia optimistă din zilele 
bune ale copilăriei părea că devine din nou o constantă a stării sale de spirit. 
Dar nu a fost să fie aşa. 


În faţa oglinzii amintirile proaspete năvăliră din nou asupra sa. Când se 
privi simţi cum sângele începe să-i palpite năvalnic în vene. Undeva, în 
interiorul urechii drepte, auzi cu limpezime zgomotul pulsului înnebunit. Buzele 
i se subţiară strângându-se deasupra dinţilor care se încleştară spontan. Ochii 
încetară să clipească devenind ferestrele pe care o privire fixă şi uluită le 
străbătea lipindu-se de imaginea propriului chip reflectat în oglindă. Privirile-i 
ţintuiau, înmărmurite, centrul frunţii sale înalte. Aici, chiar aici, trona lipit un 
mic sticker scrijelit cu câteva cifre care-şi ascundeau cu încăpățânare înţelesul. 
Memoria începu să-şi reverse conţinutul în conştientul asaltat de faptul 
extraordinar. Imaginea necunoscutului, apoi vocea incoloră care l-a anunţat că 
este destinatarul unui mesaj, în final atingerea neverosimilă. Acum totul era 


dureros de clar. Peregrinul anonim era cel care-i lipise pe frunte acel sticker. 


Întinse degetele atingându-l cu teamă. Un corp alogen lipit pe o mică 
parte a făpturii sale răvăşite. Pipăind cu atenţie îşi dădu seama că poate fi 
dezlipit. Îl smulse fără ezitare, ca şi cum ar fi desprins o căpuşă din culcuşul 
său parazit. Apoi, cu un gest atent, îl lipi pe un colţ al oglinzii. Mări intensitatea 
luminii. Examină cu atenţie stickerul. O bucăţică de plastic rezistent, moale, 
transparentă. Pe ea fix 7 semne. Tot 7. Negre. Cifre inteligibile. Dar care 
alăturate sfidau capacitatea sa de înţelegere: 13071917. Atât şi nimic mai 


mult. Ce fel de hieroglifă putea fi asta? Întrebarea îl tulbura la fel de puternic ca 
şi reamintirea vocii care-i transmise, fără intonaţii, mesajul. Simţi din nou 
lacrimile care îi curgeau pe obraji, strălucind ca două linii cristaline pe chipul 


său impasibil, pietrificat. 


